ตัวแทนแพ้ทางแบงก์ซิวลูกค้ายอดเพิ่ม18%
คปภ. เผยเดือน ม.ค. ตัวแทนขายกรมธรรม์ใหม่ได้ลดลง 2.24% แพ้ทางธนาคารที่พุ่ง 18.17%
3 เม.ย. 2555

คปภ. เผยเดือน ม.ค. ตัวแทนขายกรมธรรม์ใหม่ได้ลดลง 2.24% แพ้ทางธนาคารที่พุ่ง 18.17%
นายประเวช องอาจสิทธิกุล เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ตัวเลขการรับประกันชีวิตจำแนกตามช่องทางการจำหน่าย ในเดือน ม.ค. 2555 มีการขายกรมธรรม์ประกันชีวิตผ่านช่องทางต่างๆ จำนวนทั้งสิ้น 4.14 แสนกรมธรรม์ หดตัวจากช่วงเดียวกันของปีก่อน 1.85% 
ทั้งนี้ ช่องทางการขายหลักของบริษัทประกันชีวิตยังคงเป็นการขายผ่านตัวแทน โดยมีจำนวนกรมธรรม์ 3.34 แสนกรมธรรม์ คิดเป็นสัดส่วน 80.56% ของกรมธรรม์รวมทุกช่องทาง หดตัวจากช่วงเดียวกันของปีก่อน 2.24% 
ขณะที่รองลงมา ได้แก่ การขายผ่านธนาคาร (Bancassurance) มีจำนวน 4.89 แสนกรมธรรม์ คิดเป็นสัดส่วน 11.80% ของกรมธรรม์รวมทุกช่องทางขยายตัวจากช่วงเดียวกันของปีก่อน 18.17% ถือเป็นช่องทางที่ได้รับความนิยมเพิ่มขึ้นอย่างต่อเนื่อง
สำหรับการขายผ่านช่องทางอื่นๆ เช่น ระบบอินเทอร์เน็ต ร้านสะดวกซื้อ มีจำนวน 4,850 กรมธรรม์ คิดเป็นสัดส่วน 1.17% ของกรมธรรม์รวมทุกช่องทาง